ΓΡΑΠΤΗ ΕΡΩΤΗΣΗ P-0663/02

υποβολή: Paulo Casaca (PSE) προς την Επιτροπή

(1 Μαρτίου 2002)

Θέμα: Χρηματοδοτική στήριξη προς το Ανατολικό Τιμόρ

Σύμφωνα με ειδήσεις που κυκλοφόρησαν από τον Τύπο (LUSΑ, 20 Φεβρουαρίου) ένας εκπρόσωπος της Επιτροπής διαβεβαίωσε

1. Ότι κατά την περίοδο μεταξύ 1999 και 2002 χορηγήθηκαν στο Ανατολικό Τιμόρ από τον κοινοτικό προϋπολογισμό 137,5 εκατομμύριο Ευρώ.

2. Ότι το ποσό αυτόπερβαίνει κατά πολύ αυτό που χορηγήθηκε ανά κάτοικο σε άλλες χώρες της Ασίας, όπως η Ινδία.

3. Ότι η Επιτροπή προτίθεται να μειώσει το κονδύλιο που ενέκρινε για χρηματοδοτική στήριξη προς το Ανατολικό Τιμόρ σε 7 εκατομμύρια Ευρώ.

Εν τω μεταξύ, σε πρόσφατη έκθεση της Παγκόσμιας Τράπεζας αναφέρεται ότι κατά το διάστημα από το 1999 έως τον Ιούνιο του 2001 το Ανατολικό Τιμόρ έλαβε 118 εκατομμύρια δολάρια από ολόκληρη την διεθνή κοινότητα εκ των οποίων μόνον 15,9 προήρχοντο από την Ένωση η οποία, σημειωθήτω, είναι από όλους τους δωρητές ο πιο κακοπληρωτής.

Ωστόσο, σύμφωνα με τη δήλωση της Επιτροπής, η Ευρωπαϊκή Ένωση σε διάστημα επτά μόνον μηνών χορήγησε στο Ανατολικό Τιμόρ σχεδόν 103 εκατομμύρια δολάρια, ενώ κατά τους προηγούμενους 18 μήνες είχε δώσει μόλις 15,9 εκατομμύρια.

Δύναται η Επιτροπή να παρουσιάσει στοιχεία από τον προϋπολογισμό που να αποδεικνύουν το ακριβές της δήλωσής της·

Εξ άλλου, δεν θεωρεί η Επιτροπή ότι αποτελεί δημαγωγική τακτική να συγκρίνει τα αριθμητικά στοιχεία ανά κεφαλή προκειμένου περί της κοινοτικής χρηματοδοτικής στήριξης προς την Ινδία, της οποίας ο πληθυσμός εγγίζει το ένα δισεκατομμύριο και είναι η μεγαλύτερη δημοκρατία του κόσμου, χώρα ανεξάρτητη από δεκαετίες, και αυτής που χορήγησε σε μία μικρή νησιωτική χώρα που μόλις αποκτά την ανεξαρτησία της·

Δύναται η Επιτροπή να δώσει κάποιο άλλο παράδειγμα πρότασής της που να αποσκοπούσε στην κατά 75 % μείωση των πιστώσεων που είχε εγκρίνει, όπως πράττει τώρα για το Ανατολικό Τιμόρ·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις P-0663/02 και E-0672/02

(3 Απριλίου 2002)

Η Επιτροπή εκφράζει την ικανοποίησή της για την ευκαιρία που της παρέχεται να διασαφηνίσει την κατάσταση όσον αφορά τη συνδρομή της ΕΕ στο Ανατολικό Τιμόρ, ιδίως βάσει των δημοσιευμάτων του τύπου — που δεν έχουν παρακινηθεί από την Επιτροπή — τα οποίαπήρξαν αρκετές φορές παραπλανητικά. Μεταξύ

του Αυγούστου 1999 και του τέλους του 2002, η Επιτροπή χορήγησε πράγματι πάνω από 135,5 εκατ. ευρώ ως μη επιστρεπτέα ενίσχυση για να βοηθήσει το Ανατολικό Τιμόρ. Παρασχέθηκαν πάνω από 51 εκατ. ευρώ ως έκτακτη και επισιτιστική βοήθεια και καταβλήθηκαν σχεδόν εξ ολοκλήρου. Άλλα 10 εκατ. ευρώ χορηγήθηκαν στο UNTATET — τη μεταβατική διοίκηση του Ανατολικού Τιμόρ πριν από την ανεξαρτησία. Πάνω από 56 εκατ. ευρώ έχουν δεσμευτεί για το Ταμείοπέρ των αναπτυσσομένων χωρών για την ανασυγκρότηση του Ανατολικού Τιμόρ (TFET), το οποίο διαχειρίζεται η Παγκόσμια Τράπεζα, από τα οποία περίπου το 80 % έχει καταβληθεί στο TFET. Χορηγήθηκαν 3,5 εκατ. ευρώ για τη συνεχιζόμενη εκλογική και τεχνική βοήθεια. Επίσης, το 2002 διατίθενται άλλα 17 εκατ. ευρώ για αναπτυξιακά έργα. Σάυτά τα ποσά δεν περιλαμβάνονται τα 6 εκατ. ευρώ που προβλέπονται για τους πρόσφυγες του Ανατολικού Τιμόρ που επιστρέφουν από το Δυτικό Τιμόρ.

Το Αξιότιμο Μέλος του Κοινοβουλίου έχει δίκιο να ζητεί διευκρινίσεις για το αν καταβλήθηκαν πράγματι και χρησιμοποιήθηκαν αυτά τα μεγάλα ποσά. Στο μελλον, όσον αφορά τη χορήγηση κεφαλαίων και την πραγματοποίηση τωνπαρχουσών δεσμεύσεων, είναι αναγκαίο να ληφθείπόψη η περιορισμένη ικανότητα του Ανατολικού Τιμόρ να απορροφήσει αποτελεσματικά και άλλες μεγάλες χρηματοδοτικές εισροές. Η Επιτροπή αντιλαμβάνεται από τις εκθέσεις της Παγκόσμιας Τράπεζας ότι περίπου 90 εκατ. US$ από τα οποία 167 εκατ. US$ που έχουν δεσμευτεί στο TFET πρέπει να εκταμιευτούν από το εν λόγω ταμείο κατά τα τρία έτη 2002 — 2003 — 2004, — παρόλο που η Επιτροπή και οι άλλοι χορηγοί έχουν καταβάλει εγκαίρως τα ποσά. Τον Φεβρουάριο του 2002 το TEFT είχε δεχτεί 155 εκατ. US$ από όλους τους χορηγούς. Ως εκ τούτου συνάγεται ότι από αυτά τα ποσά το Ανατολικό Τιμόρ θα εξακολουθήσει να λαμβάνει ακόμη σημαντική βοήθεια από το TEFT κατά τη διάρκεια του 2003 έως το τέλος του 2004, όταν θα αρχίσει να έχει σημαντικά έσοδα από το πετρέλαιό του.

Η Επιτροπή συμφωνεί με το Αξιότιμο μέλος του Κοινοβουλίου ότι στο μέλλον είναι αναγκαίο να γίνεται εμπεριστατωμένη αιτιολόγηση του προϋπολογισμού όσον αφορά τις επιχορηγήσεις στο Ανατολικό Τιμόρ, ιδιαίτερα ότανπάρχει ο κίνδυνος να μην ξοδευτούν αποτελεσματικά κατά την εν λόγω περίοδο. Αυτό ενδείκνυται ιδίως αν ληφθείπόψη η πολύ περιορισμένη γενική κοινοτική βοήθεια για την Ασία, όπου πάνω από 800 εκατ. άτομα ζουν ακόμη με λιγότερο από 1 $ ημερησίως. Οι ανάγκες του Ανατολικού Τιμόρ πρέπει να συγκριθούν με τις ανάγκες πολλών άλλων εξίσου φτωχών πληθυσμών, μερικοί από τους οποίους, όπως το Αφγανιστάν, βρίσκονται σε παρόμοιες καταστάσεις δυσκολίας και έκτακτης ανάγκης, και σε φάσεις ανασυγκρότησης, όπως ακριβώς ήταν το Ανατολικό Τιμόρ κατά την περίοδο 1999 — 2002.

Αφού αναφέρθηκε αυτό, η Επιτροπή αναγνώρισε την ιδιαιτερότητα της περίπτωσης του Ανατολικού Τιμόρ, πράγμα που αντικατοπτρίζεται και στο σχέδιο στρατηγικής για τη χώρα το οποίο συζητείται αυτή τη στιγμή από τα κράτη μέλη. Η Επιτροπή προγραμμάτισε 10 εκατ. ευρώ ως ενδεικτική χορήγηση για το 2003, και 8 εκατ. ευρώ για το 2004. Αυτά τα ποσά αντιπροσωπεύουν μια γενναία κατά κεφαλήν χορήγηση για κάθε κάτοικο του Ανατολικού Τιμόρ (12,5 ευρώ το 2003 και 10 ευρώ το 2004). Άλλες χώρες εξίσου φτωχές ή ακόμη φτωχότερες από το Ανατολικο Τιμόρ (π.χ. Βιετνάμ, Λάος, Καμπότζη, Νεπάλ) θα λάβουν κατά κεφαλήν σημαντικά μικρότερο ποσό. Και μάλιστα καμία από αυτές τις χώρες δεν διαθέτει τα τεράστια έσοδα που αναμένεται να έχει το Ανατολικό Τιμόρ από το πετρέλαιο από το 2004 και εξής.

Τέλος, το Αξιότιμο Μέλος του Κοινοβουλίου ρωτά σχετικά με τις σημαντικές μειώσεις της ενίσχυσης που προβλέπονται για το 2003. Αυτή η ασυνήθης μείωση αντικατοπτρίζει τις ασυνήθιστα μεγάλες χορηγήσεις από τον προϋπολογισμό της Κοινότητας του 1999-2002 για το Ανατολικό Τιμόρ. Δεν μπορούν να γίνουν συγκρίσεις με άλλες ασιατικές χώρες δεδομένου ότι καμία από αυτές δεν έχει επωφεληθεί από τόσο μεγάλη και παρατεταμένη ενίσχυση για να αντιμετωπίσει την κρίσιμη κατάστασή της.